което са намалели с 5 % от 2016 г. до разследвания период в рамките на прегледа. Като цяло се наблюдава увеличение с 20 % по време на разглеждания период, което е по-голямо, отколкото това на потреблението през същия период (+ 15 %). Пазарният дял на промишлеността на Съюза се е увеличил с 2,7 процентни пункта през разглеждания период. По-конкретно той се е увеличил със 7,4 процентни пункта през 2015 г., след което постепенно е намалял до 71,10 % през разследвания период в рамките на прегледа.
 (147)
 По време на разглеждания период продажбите за собствено потребление на производителите от Съюза са представлявали между 5 % и 7,5 % от пазарния дял. По отношение на ценовите равнища бе установено, че цените на свързаните и несвързаните продажби са в еднакъв диапазон. Поради тези причини бе направено заключението, че не е необходимо извършването на специфичния анализ на въздействието на продажбите за собствено потребление.
 в)
 Растеж
 (148)
 В периода между 2014 г. и разследвания период в рамките на прегледа потреблението в Съюза се е увеличило с 15 %. Обемът на продажбите на промишлеността на Съюза се е увеличил с 20 %, което е довело до нарастване на пазарния дял с 2,7 процентни пункта.
 г)
 Заетост и производителност
 (149)
 През разглеждания период заетостта и производителността са се променяли, както следва:
 Таблица 8
 Заетост и производителност на производителите от Съюза
 2014 г.
 2015 г.
 2016 г.
 2017 г.
 РПП
 Брой на наетите лица
 1 421
 1 340
 1 317
 1 310
 1 319
 Индекс (2014 г. = 100)
 100
 94
 93
 92
 93
 Производителност (в тонове за наето лице)
 1 684
 2 148
 2 249
 2 219
 2 087
 Индекс (2014 г. = 100)
 100
 128
 134
 132
 124
 Източник: информация, предоставена от заявителя, проверени отговори на въпросника, дадени от включените в извадката производители от Съюза.
 (150)
 Заетостта в промишлеността на Съюза е намаляла със 7 % по време на разглеждания период.
 (151)
 Поради увеличението на производството (с 15 %) и спада на заетостта производителността се е увеличила с 24 % през същия период.
 д)
 Размер на маржа на субсидията и възстановяване от предишно субсидиране
 (152)
 Маржовете на субсидията, установени по отношение на вноса на PET от Индия в Съюза по време на разследвания период в рамките на прегледа, са били над нивото de minimis. В същото време равнището на вноса от Индия се е увеличило почти пет пъти през разглеждания период, като е достигнало 4,2 % от потреблението на Съюза през разследвания период в рамките на прегледа. Поради това въздействието на размера на действителния марж на субсидията, предоставяна от Индия, върху промишлеността на Съюза не може да се смята за незначително.
 4.4.3. Микроикономически показатели
 а)
 Цени и фактори, влияещи върху цените
 (153)
 През разглеждания период средните продажни цени на промишлеността на Съюза за несвързани клиенти в Съюза са се променяли, както следва:
 Таблица 9
 Средни продажни цени в Съюза и разходи за единица продукция
 2014 г.
 2015 г.
 2016 г.
 2017 г.
 РПП
 Средна единична продажна цена в Съюза (EUR/тон)
 1 037
 926
 841
 964
 963
